De la 1 ianuarie 2019 autorităţile locale din Cluj-Napoca introduc o taxă specială pentru turişti.

Mai exact, fiecare noapte de cazare îi va costa pe turişti mai mult. Astfel de măsuri au fost luate şi în alte oraşe din Europa.

Fiecare noapte petrecută în hotelurile din oraş îi va costa pe turişti cu 5 lei în plus.

Banii vor fi incluşi în preţul cazării, iar lunar, hotelurile vor vira aceasta taxa în bugetul local.

De această taxă nu vor scăpa nici cei care se vor caza în campinguri, hosteluri sau apartamente închiriate în regim hotelier.

Cu aceşti bani, autorităţile locale vor să promoveze şi să dezvolte turismul, astfel încât numărul celor care vizitează oraşul să crească.

Vă reamintim că în primele 6 luni ale acestui an, aproape 300 000 de turişti au fost cazaţi în hotelurile din Cluj Napoca, iar peste 20% dintre ei au fost străini. Cei mai mulţi vin din Ungaria, Germania sau Italia.